তাঁদের কেউ কেউ ছোটবেলার বন্ধুদের খুঁজে পাবেন, তাঁদের সঙ্গে সারা দিন কাটাবেন। স্মৃতি ধরে রাখার জন্য ছবি তুলবেন এবং তারপর সেই ছবি ছড়িয়ে দিতে চাইবেন সামাজিক যোগাযোগের মাধ্যমে, যাতে অন্যরাও শরিক হতে পারে আনন্দের। সন্তানসম্ভবা স্ত্রীর সঙ্গে থেকে যাওয়ার জন্য বাড়ির বড় ছেলে এবার গ্রামের বাড়িতে আসতে পারেনি। মা ছোট ছেলেকে বলবে গরুর ছবি তুলে সেটি বড় ভাইকে পাঠাতে। চৌকস ছোট ছেলে তখন বলবে, ‘দাঁড়াও মা, তোমাকে দেখাই ভাই-ভাবি এখন কী করছে।’ এই বলে সে তার ভাইবার বা হোয়াটসঅ্যাপের ভিডিও কল চালু করবে। এবং তারপর থেকেই শুরু হবে তার যন্ত্রণা। পর্দাজুড়ে কেবল ঘোলা আর ঘোলা, ভাই-ভাবির ছবি আর সেখানে আসবে না!